<classify> WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu amesema misaada ya dawa, vifaa tiba na chakula, iliyotolewa na Serikali ya Tanzania kuwasaidia waathirika wa mafuriko, imewasili nchini Msumbiji na Zimbabwe.Ummy amesema kwa njia ya simu kuwa mabalozi wa Tanzania nchini Msumbiji na Zimbabwe, wamethibitishia kupokea misaada hiyo na kumweleza kuwa utaratibu wa kuifikisha kwa walengwa ilianza mara moja hiyo jana.Amesema misaada hiyo ina uwezo wa kuwahudumia watu takribani 1,000. Kuhusu kupeleka msaada wa madaktari kwa ajili ya kutoa huduma za dharura katika nchi hizo, Ummy alisema hilo halijafanyika kwa kuwa hitaji kubwa la serikali za nchi hizo lilikuwa kupata dawa, vifaa tiba na chakula.Mkuu wa Mkoa wa Mbeya, Albert Chalamila alisema malori yapatayo saba yaliyobeba msaada wa dawa na chakula, yaliondoka jana Mbeya kwenda Malawi kwa ajili ya kuwasaidia waathirika wa mafuriko hayo.Malawi ni miongoni mwa nchi tatu zilizokumbwa na mafuriko, yaliyosababishwa na kimbunga Idai kilichotokea wiki iliyopita.Chalamila alisema msaada huo ambao ni tani 200 za mahindi na dawa, ulisindikizwa na wakuu wa wilaya za Mbeya na Kyela, mkuu wa operesheni ya kupeleka msaada huo pamoja na Kamanda wa Polisi mkoani humo, Ulrich Matei na wataukabidhi kwa mamlaka husika nchini humo katika mji wa Kalonga.Alisema kutoka Kyela mkoani Mbeya hadi Karonga ni umbali wa kilometa 42 tu. Msaada kama huo wa dawa, vifaa tiba na chakula ulisafirishwa juzi kwa ndege ya Jeshi la Ulinzi la Wananchi wa Tanzania JWTZ kwenda nchini Msumbiji na Zimbabwe.Operesheni hiyo iliongozwa na Mkuu wa Mafunzo na Utendaji Kivita wa Kamandi ya Jeshi la Anga, Brigedia Jenerali Francis Shirima.Waziri wa Mambo ya Nje na Ushirikiano wa Afrika Mashariki, Profesa Palamagamba Kabudi alivieleza vyombo vya habari juzi kuwa kwa mujibu wa taarifa alizokuwa nazo, mafuriko hayo yamesababisha vifo 221 nchini Msumbiji, vifo 122 Malawi na  <topic>: KITAIFA 